ডোকরা কুটিরশিল্প – বেড়াতে যাবেন আর একটু শপিং করবেন না! দারিংবাড়ি থেকে ৬০ কিমি. দূরে বালিগুডা ব্লকের বারাখামা গ্রামে আদিবাসী মানুষদের ডোকরা শিল্পের একটি কেন্দ্র রয়েছে। সরকারী ঋণের সাহায্যে হতদরিদ্র মানুষগুলি মোমের বিভিন্ন প্রকার ছাঁচে পিতল গলিয়ে নানারকম মূর্তি তৈরী করে থাকেন। সুন্দর এই শিল্পকর্মটি বেশ দৃষ্টিনন্দন। নিঃসন্দেহে বলা যায় ডোকরা শিল্পীদের হাতের এই যাদুকর্ম পর্যটকদের মনে নান্দনিকতার ছোঁয়া দেবে। ডোকরার কানের দুল, হার, ঘর সাজানোর জিনিস একটু দামী হলেও তো আমরা কিনি।